চতুর্থ টি২০-তে অজিদের হারিয়ে সিরিজে এগিয়ে গেল ভারত!

ওয়েব ডেস্ক : অস্ট্রেলিয়ার (Australia) বিরুদ্ধে বড় জয় পেল ভারত (India)। সিরিজের চতুর্থ টি২০ ম্যাচে (T20 Match) অস্ট্রেলিয়াকে ৪৮ রানে হারালেন সূর্যকুমার যাদবরা। শুধু তাই নয়, ১০ বল বাকি থাকতেই থেমে গেল মিচেল মার্শদের ইনিংস। এদিনের ম্যাচে দারুণ বল করেছেন ভারতীয় বোলাররা। তবে সবার নজর কেড়েছেন ওয়াশিংটন সুন্দর। কারণ তিনি ১.২ ওভার বল করে তিন রান দিয়ে নিয়েছেন ৩ উইকেট। এর ফলে ৫ ম্যাচের টি২০ সিরিজে ২-১ ব্যবধানে এগিয়ে গেল ভারত। শেষ ম্যাচ হবে ৮ নভেম্বর। সেই ম্যাচ জিতলে অস্ট্রেলিয়ার বিরুদ্ধে টি২০ সিরিজ জিতে নেবে ভারত।

এদিন কুইন্সল্যান্ডের গোল্ড কোস্ট স্টেডিয়ামে হয়েছে ভারত বনাম অস্ট্রেলিয়ার মধ্যে চতুর্থ টি২০ ম্যাচ (India vs Australia 4th t20 match)। এদিন টসে জিতে ভারতকে প্রথমে ব্যাটিংয়ে পাঠান অজি অধিনায়ক মিচেল মার্শ। প্রথমে অভিষেক শর্মা ও শুণমন গিলের ব্যাটিং, পরে অক্ষর প্যাটেলের দুর্দান্ত ক্যামিওর জেরে অস্ট্রেলিয়াকে ১৬৮ রানের টার্গেট দিয়েছিল টিম ইন্ডিয়া। তবে এদিনের ম্যাচে ভারতীয় ব্যাটারদের কাছ থেকে তেমন অসাধারণ ব্যাটিং দেখা যায়নি। এদিনের ম্যাচে ২৮ রান করেন অভিষেক শর্মা। ৪৬ রান করে আউট করেন শুভমন গিল। পাশাপাশি শিবম দুবে ২২, অধিনায়ক সূর্যকুমার যাদব ২০, তিলক বর্মা ৫, জিতেশ শর্মা ৩, ওয়াশিংটন সুন্দর ১২, অক্ষর প্যাটেল ২১, অর্শদীপ সিং শূন্য এবং বরুণ চক্রবর্তী ১ রান করে আউট হন। যার ফলে প্রথমে দারুণ স্টার্ট করলেও, শেষে স্কোর বোর্ডে ১৬৭ রান তুলতে সক্ষম হয় ভারত।

আরও খবর : চতুর্থ ম্যাচে অস্ট্রেলিয়াকে ১৬৮ রানের টার্গেট দিল ভারত!

এর পরে ব্যাটিংয়ে নেমে স্টার্টটা শুরু করেছিল অস্ট্রেলিয়া (Australia)। ৪.৫ ওভারে উঠে গিয়েছিল ৩৭ রানও। সেই সময় এক উইকেট হারায় তারা। তার পরে ৬৭ রানে গিয়ে পড়ে দ্বিতীয় উইকেট। কিন্তু এর পর আর ভারতীয় বোলিংয়ের দাপটে টিকতে পারেননি অজি ব্যাটাররা। ফলে ১৮ ওভার ২ বলে মাত্র ১১৯ রানে থেমে যায় অস্ট্রেলিয়ার ইনিংস।

এদিন অস্ট্রেলিয়ার হয়ে সর্বোচ্চ রান করে অধিনায়ক মিচেল মার্শ। তিনি করেন ২৪ বলে ৩০ রান। এর পরেই ম্যাথিউ শর্ট করেন ১৯ বলে ২৫ রান। কিন্তু তার পরে আর তেমন কেউ রান পাননি। অন্যদিকে এদিন ভারতের হয়ে ওয়াশিংটন সুন্দর ৩, অক্ষর প্যাটেল ২, শিবম দুবে ২ এবং জশপ্রীত বুমরা, বরুণ চক্রবর্তী ও অর্শদীপ সিং নেন একটি করে উইকেট।

দেখুন অন্য খবর :